‫ראיתם איך הנהגת כת‬ ‫יכולה לספק יתרונות רציניים.‬
‫מין‬
‫סמים,‬
‫אפילו קצת רוקנרול.‬
‫אבל למרבה הצער, ירח הדבש לא נמשך לנצח.‬
‫כשאנשים מצטרפים לכת, זה כל כך מרגש,‬
‫אבל ברגע שאתה בפנים והכול מתחיל להתייצב,‬
‫זה הזמן שבו אתה מתחיל להבין,‬ ‫"משהו פה לא בסדר."‬
‫כשאתה מרגיש שהסיכויים הופכים להיות לרעתך,‬
‫יש דרך אחת מוכחת להפוך את המשחק על כנו,‬
‫להעלות את רמת הסיכון.‬
‫כאן נכנסת האפוקליפסה.‬
‫- אפוקליפסה -‬
‫הרבה יותר קל לשלוט באנשים כשיש סכנה קרובה.‬
‫הם לא ישאלו שאלות‬ ‫אם יחשבו שהעולם מגיע לקיצו.‬
‫קחו למשל את מרשל אפלווייט,‬ ‫הידוע לחסידיו בשם "דו".‬
‫הוא וידידתו בוני נטלס, המכונה "טי",‬
‫השיגו עשרות שנים של מסירות מלאה‬ ‫כשהבטיחו להוביל‬
‫את חברי קבוצתם "השער לגן עדן"‬ ‫הרחק מכדור הארץ‬
‫לעבר חיי נצח בקצה הגלקסיה.‬
‫- מגן עלייה -‬
‫אנחנו עכשיו כל כך מתוכנתים‬ ‫לקבל את המוות כל כך בקלות,‬
‫אבל יש חלופות.‬
‫עלו על החללית שלהם‬
‫ותנו לדו לחשוף‬ ‫איך להפסיק לדאוג בגלל סוף העולם‬
‫ולגרום לו לעבוד עבורך.‬
‫- איך להפוך למנהיג כת -‬
‫- 4. להבטיח חיי נצח‬ ‫מרשל אפלווייט -‬
‫מרשל אפלווייט ובוני נטלס,‬
‫הידועים גם בשמות "טי" ו"דו",‬
‫שילבו נצרות, מיסטיקה ניו-אייג'ית,‬
‫ומנה בריאה של מדע בדיוני‬
‫כדי לשכנע את חסידיהם לעזוב את החברה‬
‫ולהתכונן למסע בין-כוכבי‬ ‫בכיוון אחד לעבר נצח.‬
‫הם הגיעו למצב שהם שכנעו את החברים‬
‫שהם לא בני אדם,‬
‫שהם במקור מעולם אחר.‬
‫זה לא קרה בן לילה.‬
‫כשחושבים על השער לגן עדן,‬ ‫אנחנו חושבים על הסוף ב-1997‬
‫עם ההתאבדויות ההמוניות,‬
‫אך למעשה הם החלו בשנות ה-70.‬ ‫יש להם היסטוריה של כ-20 שנה.‬
‫בואו נחזור לאחור אף יותר.‬
‫- עובדה מספר אחת -‬ ‫מרשל הרף אפלווייט גדל בכנסייה -‬
‫מרשל הרף אפלווייט נולד ב-1932 בטקסס.‬
‫אביו היה כומר פרסביטריאני מצליח מאוד.‬
‫חלק גדול מההתמקדות הייתה בישועה,‬ ‫חזרה בתשובה, גאולה וכדומה.‬
‫כשהרף גדל הוא רצה להיות כמו אביו,‬
‫רצה לחיות חיים משמעותיים‬ ‫ולראות משמעות בחייו.‬
‫בהתחלה הוא חשב‬ ‫שהמשמעות היא תיאטרון מוזיקלי.‬
‫הוא היה אומן במה,‬
‫הוא היה מורה למוזיקה.‬
‫הוא היה נאה למדי.‬
‫היה לו שיער שופע ועיניים כחולות.‬
‫אבל התברר‬ ‫שהוא נועד לעיסוקים גדולים עוד יותר.‬
‫בתחילת שנות-70,‬
‫הוא התחיל לחוות סדרה של חוויות‬
‫רוחניות דתיות מטרידות.‬
‫הוא חשב שהוא שמע קולות,‬ ‫הוא חשב שהוא מרגיש סוג של שליחות.‬
‫הייתה לו תחושה שיש לו משהו לעשות‬
‫ויש לו מטרה מעבר לרק ללמד מוזיקה בטקסס.‬
‫- עובדה מספר שתיים - אפלווייט מצא את‬ ‫ייעודו כשפגש את בוני לו נטלס ב-1972 -‬
‫בוני הייתה ניו אייג'רית מושבעת.‬
‫היא כבר נהגה‬
‫להוביל סיאנסים ולערוך מפות אסטרולוגיה.‬
‫היא קראה את המפה שלו,‬
‫וקבעה שגורלו של הרף שזור בגורלה.‬
‫מההתחלה, הם ראו את עצמם שנועדו‬
‫ליצור משהו חדש, מיוחד, קיצוני.‬
‫- עובדה מספר שלוש -‬ ‫אפלווייט ונטלס יצאו למסע רוחני -‬
‫הם נסעו ברחבי המדינה בניסיון להבין‬
‫מה משמעות החיים, מה המטרה שלהם בחיים.‬
‫הם גילו שהם חולקים גורל‬
‫בו יחזו באחרית הימים כפי שמתואר בתנ"ך.‬
‫אבל במקום שישו יבוא להציל את הצדיקים,‬
‫מרשל ובוני חזו ישועה שונה.‬
‫הם האמינו שהישועה הייתה על סיפון עב"ם,‬
‫והנבחרים יורמו ויפליגו אל השמיים,‬ ‫פשוטו משמעו,‬
‫בחלל החיצון.‬
‫בעוד שכולנו נישאר מאחור‬ ‫כדי להיות ממוחזרים,‬
‫כדי שהכוכב שלנו ייהרס.‬
‫וכשאתה מגלה אמת חזקה כל כך,‬
‫אתה לא יכול לשמור אותה לעצמך.‬
‫יש להם תחושה של גורל אישי‬ ‫וחזון לבצע את המשימה.‬
‫"יש לנו את המפתח."‬
‫מת על הביטחון,‬
‫אבל איך משכנעים אנשים שאתה הדבר אמיתי?‬
‫- טקטיקה‬ ‫בסס אמינות -‬
‫להיות בעל חזון‬ ‫פירושו לראות דברים שאחרים לא יכולים.‬
‫אמצו מתנה זו.‬
‫מנהיגי כת אומרים, במובנים מסוימים,‬
‫"אני או אנחנו הנביא.‬ ‫אנחנו יודעים את האמת."‬
‫קשה לבני התמותה להבין את תכנית האל,‬
‫אבל מנהיג הכת מבין את תכניתו של האל.‬
‫כל השאר חיים באפלה.‬
‫אתם אלה שצריכים להאיר את האפלה,‬
‫וזה בדיוק מה שבוני ומרשל,‬
‫טי ודו, תכננו לעשות.‬
‫יש לנו את האמת החזקה ביותר‬
‫שניתן להעביר לכל נפש.‬
‫- 1974, 23 שנים לפני ההתאבדויות -‬
‫כשהשניים החלו את דרכם,‬
‫התחזיות הבין-גלקטיות שלהם היו אמורות לפתות‬
‫את הקהל חובב המדע הבדיוני.‬
‫בשנות ה-70‬
‫היו הרבה אנשים שהתעניינו בעב"מים,‬ ‫חקר עב"מים, ותיעוד שלהם.‬
‫שאלות על התרסקות של צלחות מעופפות.‬
‫היו מדענים אמיתיים, מנהיגים אמיתיים,‬
‫מנהיגי צבא, שחשבו שעב"מים הם לא שוליים,‬ ‫שהם אמיתיים לגמרי.‬
‫אך בשנה הראשונה שלהם,‬
‫מאמצי הגיוס של אפלווייט ונטלס הביאו להם‬
‫חסיד אחד.‬
‫- תרשמו אותי! -‬
‫אבל אם בהתחלה האמת שלכם לא תופסת,‬
‫אולי אתם צריכים עוד תעוזה.‬
‫באביב 1975,‬
‫טי ודו מגיעים לעמק סן פרננדו‬
‫כדי לתת הרצאה לקבוצה של חובבי ניו אייג'.‬
‫יותר מ-80 איש הגיעו למפגש.‬
‫אבל השניים לא עושים רושם מיוחד‬
‫עד שדו חולק את הגילוי החדש שלו.‬
‫למעשה,‬
‫דו אינו מרשל הרף אפלווייט,‬
‫דו הוא חייזר מהשלב הבא מהחלל החיצון.‬
‫השלב הבא הוא ממד שמימי‬
‫שמנוהל על ידי חייזרים מפותחים ובני אלמוות,‬
‫ועל ידי מילוי התורות של טי ודו,‬
‫כל אחד מסוגל להגיע לגן העדן הזה.‬
‫גם אתה יכול להפוך לחייזר מושלם מהחלל,‬
‫וגם אתה יכול להיות מורם‬
‫אל העב"ם ולהפליג לחלל החיצון.‬
‫יש פה הרבה מידע לעכל,‬
‫אבל הקהל מת על זה.‬
‫לאחר קשיים שנמשכו יותר משנה,‬
‫ההרצאה על השלב הבא שמה את טי ודו על המפה.‬
‫מתוך אלה שנכחו,‬
‫עשרים, 30, אפילו 40 איש‬ ‫לקחו את זה מספיק ברצינות כדי להצטרף.‬
‫בעוד מאמצי הגיוס של צמד החלל הדינמי נמשכו,‬
‫הם מצאו אפילו יותר‬ ‫אנשים שהתחברו למסר שלהם,‬
‫כמו סוייר,‬
‫שנשאר עם הקבוצה במשך 18 שנה.‬
‫חיפשתי את האמת.‬
‫התעניינתי בחקר רעיונות שונים.‬
‫לא הרגשתי טוב כל כך לגבי מסלול מסוים‬
‫עד שנתקלתי במידע של טי ודו.‬
‫וזה נראה לי הגיוני מאוד.‬ ‫האמנתי לכל מה שהם אמרו.‬
‫מופתעים? אל תהיו.‬
‫תעלומות נצחיות של היקום‬ ‫הן הנקודה האופטימלית של מנהיג כת.‬
‫יש משהו בטבע האנושי‬
‫שגורם לנו לרצות להבין דברים לא הגיוניים.‬
‫אנו רוצים להרכיב את הפאזל.‬
‫הדבר שמאחד את הכול‬
‫הוא האמונה שהמנהיג יודע יותר ממה שאתה יודע‬
‫ויודע טוב ממך והוא כן הגיוני.‬
‫טי ודו ביססו את עצמם כעסק לגיטימי‬
‫והתחילו לבנות את הקבוצה שלהם.‬
‫אבל לפני שתלמידיכם‬ ‫יוכלו ללכת בדרככם לישועה,‬
‫אתם צריכים לדעת שהם מסוגלים לעמוד במשימה‬
‫ושלא ישאלו יותר מדי שאלות.‬
‫אז ודאו שהם עומדים בתנאים‬ ‫לפני שהם יוצאים לדרך.‬
‫- טקטיקה‬ ‫דרוש שלמות -‬
‫אין דבר שסולל את הדרך לחיי נצח‬ ‫כמו סטנדרטים קפדניים.‬
‫דרישת טוהר מהחסידים‬
‫היא כלי השליטה האולטימטיבי,‬ ‫כי טוהר הוא בלתי אפשרי,‬
‫וכך חברי הכת כל הזמן חשים בושה‬
‫בידיעה שהם לא מושלמים עדיין,‬ ‫הם עוד לא השיגו את המטרה.‬
‫זו באמת דרך לשמור על נאמנות האנשים לקבוצה.‬
‫לכן כל מנהיגי הכת הגדולים‬ ‫ידעו להציב רף גבוה.‬
‫סאן מיאנג מון גרם לחסידיו שאך התחתנו‬ ‫לערוך טקס מין בן שלושה ימים,‬
‫לתנות אהבים בתנוחות שונות‬
‫מתחת לדיוקנו‬ ‫כדי שיוכלו להיוולד מחדש ללא חטא.‬
‫שוקו אסהארה הורה לכמה מתלמידיו‬
‫לבלוע תחבושות כדי לגרום להקאות‬
‫כדרך לטהר את מערכת העיכול שלהם.‬
‫גורו הדיאטות מריו פיאנסי גרם לחניכיו לאכול‬
‫לפי משטר אכילה מקרוביוטי קפדני‬ ‫שהבטיח לרפא את כל המחלות.‬
‫הקבוצה נסגרה בסופו של דבר‬
‫לאחר שחברי הכת החלו לסבול מתת תזונה‬ ‫ומחלות אחרות.‬
‫כשטי ודו המשיכו לבנות את הקבוצה שלהם,‬
‫היו להם מטרות נעלות אף יותר.‬
‫הם ראו את עצמם כאימון לחלל החיצון‬
‫עם כללים ברורים ונוקשים לכל דבר,‬ ‫החל מאין להתעמל‬
‫ומה לאכול ולא לאכול.‬
‫אלה שיישארו יצטרכו לחיות בדרך‬
‫שהם חושבים שהשלב הבא חי.‬
‫המטפורה שדו וטי השתמשו בה הייתה הפרפר.‬
‫אם אתה רוצה להפוך לפרפר,‬ ‫אתה צריך לוותר על דרכי הזחל,‬
‫על דרכי האנושות.‬
‫התקשרות למשפחה, להורים,‬ ‫לאחים ולאחיות, לילדים שלך.‬
‫היית צריך לוותר‬ ‫על ההיקשרות שלך להנאות החיים.‬
‫להגיד "כן" לשער גן עדן‬
‫משמעו להגיד "לא" כמעט לכל דבר אחר,‬
‫כמו אלכוהול,‬
‫סמים…‬
‫- לא -‬
‫ג'אנק פוד, שיער פנים,‬
‫תכשיטים,‬
‫וכל דבר שמסווג כבילוי.‬
‫זה לא הכול.‬
‫חברי הכת גם ויתרו על תקשורת,‬
‫העדפות אישיות,‬
‫ועל כל עבודה‬ ‫שעלולה להפריע לחובות שלהם לצוות.‬
‫אבל לא כולם התעניינו‬
‫באורח החיים החדש והמשופר של שער גן עדן.‬
‫היו להם אנשים שהחליטו,‬
‫"אנו יודעים שאנו אמורים להתפתח‬ ‫מעבר לרמתנו האנושית,‬
‫"אבל ג'וינט מדי פעם לא יזיק יותר מדי."‬
‫כשדורשים שלמות,‬
‫אי אפשר לתת לאף אחד לחמוק,‬
‫אז טי ודו הידקו את המושכות עוד יותר.‬
‫- 1976‬ ‫יער לאומי מדיסין בו -‬
‫הם מתאספים בוויומינג,‬
‫ואלה שיישארו צריכים לציית לחוקים.‬
‫ברגע שהקבוצה מתכנסת,‬
‫טי ודו מכריזים על החוקים.‬
‫החסידים חייבים לגלח את שיער ראשם‬ ‫ולגור באופן קבוע במחנה.‬
‫השניים מנהלים שגרה קפדנית של צום,‬ ‫תפילה, אסטרולוגיה,‬
‫ומדיטציה שנועדה להפוך‬ ‫את מוחם האנושי הפגום של החסידים‬
‫למוח חוצני עליון.‬
‫הם מגרשים מחשבות אנושיות‬ ‫באמצעות הקשה בקולן על ראשיהם‬
‫והתמקדות בצליל במשך שעות.‬
‫כדי לפקוח עין על המשתמטים,‬
‫טי ודו יצרו שיטת חברים‬ ‫שנקראה "בדיקת שותפים" כדי לוודא‬
‫שהתנהגותם והרגשות שלהם תחת שליטה.‬
‫השגרה הזאת נמשכת כל הקיץ.‬
‫מה שעשינו זה‬ ‫להיפטר מהמוח האנושי והיונקי שלנו‬
‫כי אין מוח יונקים בשלב הבא.‬
‫יש כאלה שמוותרים ועוזבים,‬
‫אבל אלה שנשארים‬ ‫מתקרבים עוד צעד לגורלם הנצחי.‬
‫כשאתה במערכת סגורה‬ ‫כמו כת, אין בדיקות מציאות.‬
‫הכול צריך להיעשות בדרך מסוימת,‬
‫וכולם סביבך מחזקים את זה כל הזמן.‬
‫אבל אפילו לתלמידים המסורים ביותר,‬
‫יש פגם אחד שקשה להדחיק.‬
‫מפגשים מיניים או מחשבות מיניות‬ ‫היו טאבו לחלוטין.‬
‫מיניות אנושית גורמת לך להרגיש אנושי,‬ ‫וזה מה שהם לא רצו.‬
‫חוץ מזה, אין טעם.‬
‫אין מיניות בשלב הבא.‬
‫בחלליות, הם לא מתרבים,‬
‫הם לא עושים סקס.‬
‫עלינו לכוון את כל האנרגיה שלנו‬
‫למשימה הקשה בה נהפוך לחברים בשלב הבא.‬
‫קל יותר לומר מאשר לאכוף פרישות מינית,‬
‫אבל אם רוצים, אז יכולים.‬
‫הפתרון שהם הגיעו אליו היה סירוס.‬
‫כמה אנשים בשער גן עדן‬
‫החליטו שקל יותר פשוט להיות מסורסים‬
‫מאשר להתמודד עם הדרישות ההורמונליות‬
‫של חיים בתוך גוף אנושי.‬
‫הבעיה נפתרה.‬
‫החיתוך המונע הזה‬
‫עזר לחסידיו של דו להתקרב במידה רבה לשלמות‬
‫תוך שקבע סטנדרט חדש ומעורר השראה לנאמנות.‬
‫כולם רוצים להיות‬ ‫במעגל הפנימי של מנהיג הכת.‬
‫זה יכול להוביל לתחרות‬
‫כדי להוכיח שאתה הנאמן ביותר‬ ‫ותעשה כל מה שיידרש.‬
‫אבל אפילו החסידים המסורים ביותר‬ ‫יכולים להתנדנד מדי פעם.‬
‫צריך תוכנית שתרסן אותם.‬
‫- טקטיקה‬ ‫השתק ספקות -‬
‫אמונה בכת היא לעתים קרובות בית קלפים.‬
‫אם תטיל ספק בחלק אחד,‬
‫הכול יתמוטט.‬
‫לכן, חשוב מאוד לקטוע כל חשיבה ביקורתית.‬
‫הנה דרך אחת לעשות זאת.‬
‫- קלישאה שמפסיקה מחשבה -‬
‫קלישאה שמפסיקה מחשבה‬ ‫היא טכניקה מובהקת של מנהיגי כת.‬
‫היא מתארת ביטוי גנרי‬
‫שמטרתו לסגור חשיבה עצמאית או ספקות.‬
‫לא מכירים את המונח?‬
‫בוודאי תזהו כמה דוגמאות.‬
‫"זו אשמת התקשורת. אי אפשר לבטוח בה."‬
‫"אתה מתחבר מדי."‬
‫"אל תיתן לפחד לשלוט בך."‬
‫"אם אתה מפקפק בזה,‬ ‫אתה צריך לעשות יותר עבודה."‬
‫"אולי אתה לא רציני בנוגע להארה."‬
‫אז תצטרכו רשימה של‬ ‫תמרורי עצירה קליטים וסמנטיים‬
‫כדי לעודד את תחושת ההליכה בתלם,‬ ‫כדי ליצור את תיבת התהודה הזו.‬
‫אבל כשפעלולים רטוריים‬ ‫לא מספיקים כדי לעצור שאלות,‬
‫ייתכן שתצטרכו לשכתב את המילון כולו.‬
‫טי ודו יצרו שפה ייחודית משלהם עבור הקבוצה‬
‫שחיזקה את האידיאולוגיה החיצונית שלהם.‬
‫הם קראו לבתים שלהם "מלאכה".‬
‫הם אמרו שאוכל הוא…‬ ‫הם רצו שנשתמש במילה דלק.‬
‫הם קראו למטבח "מעבדת תזונה"‬ ‫ושינו את שם המכבסה למעבדת הסיבים.‬
‫לא יצאת מהבית שלך כדי ללכת לעבודה‬ ‫ולהרוויח קצת כסף,‬
‫אלא עסקת במשימה מחוץ למלאכה‬ ‫כדי להרוויח כמה מקלות.‬
‫גופם האנושי נקרא כעת "כלי רכב",‬
‫איברים מיניים הפכו ל"אינסטלציה",‬
‫ותחתונים נקראו "כיסויי מושב".‬
‫יצירת שפה משלהם יצרה תת -תרבות.‬
‫לחברי "שער גן עדן",‬
‫המילים בהן הם השתמשו,‬ ‫הדרך שבה הם חשבו על עצמם,‬
‫היו הגיוניים רק בהתייחס לקבוצה.‬
‫כל מי שאתם באים במגע איתו‬ ‫שמרטט עדיין בעולם האנושי‬
‫שיגיד, "וואו, אתה משוגע."‬
‫- 1985‬ ‫12 שנים לפני ההתאבדויות -‬
‫אך למרות כל שאתם עושים‬ ‫כדי לעצב מחדש את המציאות עבור חסידיכם,‬
‫תמיד מתגנבות סיבות חדשות לספקות.‬
‫אחרי שהקבוצה הייתה יחד במשך כעשר שנים,‬
‫בוני לו נטלס חלתה בסרטן.‬
‫במשך הזמן הוא התפשט לחלקים אחרים בגופה,‬
‫ואחרי כמה חודשים, היא מתה.‬
‫למותה של בוני הייתה השפעה גדולה על הקבוצה.‬
‫קודם כל, היא מתה,‬ ‫והיא לא הייתה אמורה להיות אנושית,‬
‫אז למה שהיא תמות?‬
‫אבל היא סובלת ממחלת סרטן אנושית מאוד.‬
‫דו נעל את עצמו לזמן מה.‬
‫חברים אמרו, "האם הקבוצה תתמוסס? מה יקרה?"‬
‫מה עושים כשהדרך לנצח נתקלת במהמורה?‬
‫נפגענו.‬
‫- טקטיקה‬ ‫שנו את התסריט -‬
‫אם כל נבואות מנהיגי כתות היו מתגשמות,‬
‫העולם היה נראה שונה לגמרי.‬
‫אבל הגדולים לא נותנים‬ ‫לבעיה קטנה אחת לדכדך אותם.‬
‫כשנבואה לא מתגשמת, פשוט משנים את החוקים.‬
‫מה שקרה היה בדיוק מה שהיה אמור לקרות,‬
‫ומסדרים מחדש את מערכת האמונות‬ ‫כדי לאפשר מערכת עובדות חדשה.‬
‫זו הסיבה שהמוות של טי, החברה המייסדת,‬ ‫גרם לבעיה רצינית.‬
‫טי ודו טענו במקור‬
‫שניתן להגיע לשלב הבא בגוף הפיזי שלך,‬
‫וכשהגיע הזמן,‬
‫השניים יובילו את הקבוצה למקום‬
‫שבו עב"ם יופיע וישאב את כולם למעלה‬ ‫בקרן הגרירה שלו.‬
‫שם הם יצטרפו למארחים החייזרים מהשלב הבא‬
‫למסע נצחי ברחבי היקום.‬
‫כמובן, דברים לא הסתדרו ככה עבור טי.‬
‫אף אחד לא הופיע מהשלב הבא‬ ‫כדי לרפא את גופה.‬
‫הם מצפים שמשהו יקרה, ושום דבר לא קורה.‬
‫אבל דבר נהדר בחלטורה של מנהיג כת‬ ‫הוא גמישות.‬
‫דו אמר שזה בטח חלק מהתכנית מהשלב הבא,‬
‫ושהמנהיג שלנו יניח את הגופה שלה.‬
‫טי נקראה לחזור לשלב הבא‬
‫כדי ללכת לשם ולשרת, ולהנהיג את הקבוצה,‬
‫שהוא יתחבר וידבר עם טי בכל יום.‬
‫זה ממש היגיון יצירתי.‬
‫אבל לפני שיסגור את תיקון המסלול שלו,‬
‫דו היה צריך לוודא שכולם חגורים.‬
‫כמה חודשים לאחר מותה של בוני,‬
‫דו נותן לעוקבים שלו בוחן פתע.‬
‫דו בא אלינו ואמר שיש בו משהו שונה‬
‫והוא רצה לדעת אם מישהו מאיתנו שם לב לכך,‬
‫וצצה לי המחשבה‬
‫שהוא עונד טבעת, והוא אמר,‬ ‫"הטבעת הזאת, זו המחויבות שלי לטי."‬
‫אלה נישואים לא מסורתיים‬ ‫בהתחשב בכך שטי מתה,‬
‫אבל דו רק מתחיל.‬
‫הוא הוציא טבעות לכולנו,‬
‫והוא ישב בכורסה שהייתה לנו,‬
‫ואחד אחד הוא אמר,‬
‫"גש אליי."‬
‫והוא הניח את ידיו על ראשי,‬
‫משני צדי פניי.‬
‫הוא נישק אותי במצח.‬
‫ראיתי שזה היה רציני מאוד בשבילו,‬ ‫וזה הדהים אותי,‬
‫והתחושה הייתה של אהבה.‬
‫זהו יומו הגדול של דו.‬
‫החתונה הקבוצתית מאשרת את מחויבות החברים‬
‫לעתיד שער השמיים.‬
‫אבל יותר מכול, לדו עצמו.‬
‫המנהיגות של דו מתחזקת.‬
‫היא מתחזקת‬
‫כי היא נותנת בו יותר אמון וכוח וביטחון.‬
‫אבל מה הטעם בכוח הארצי בזמנים כאלה?‬
‫קראק, הצורה הממכרת ביותר של קוקאין,‬ ‫שוטפת עכשיו את ניו יורק.‬
‫בסיוט המתפתח הזה,‬ ‫ייתכן שהקרינה עדיין נפלטת לאוויר.‬
‫- מוסקבה צ'רנוביל קייב -‬
‫נגיף האיידס יכול להיות מועבר דרך הדם.‬
‫דו ראה מה קורה בעולם ואמר,‬ ‫"הוא הולך לעזאזל."‬
‫אפשר לקלל?‬
‫כן.‬ ‫-בסדר. רק רציתי לוודא.‬
‫"העולם במצב מחורבן ואין מה לעשות."‬
‫ידענו שיש גבול‬
‫לכמה זמן כדור הארץ‬
‫ימשיך בצורה זו,‬
‫שהיה מיחזור שהיה ברור.‬
‫אבל הם לא היו בטוחים אם המשמעות היא‬
‫שכולם ייהרגו או שכדור הארץ ייהרס.‬
‫מה שהיה חשוב הוא שהם יצאו מכדור הארץ.‬
‫זו הייתה התוכנית של הקבוצה כל הזמן.‬
‫אבל יציאה מהירה תדרוש עוד שינוי אחד,‬
‫והוא רציני.‬
‫בעוד דו והקבוצה דנים‬
‫כיצד לזרז את המעבר לשלב הבא,‬
‫מתפתחת תאולוגיה חדשה.‬
‫הם מגיעים למסקנה‬ ‫שהנשמה יכולה להשאיר את הגוף מאחור.‬
‫הגוף, שהם קוראים לו "רכב",‬
‫הוא פשוט נשא,‬
‫ומה שחשוב הוא הרוח,‬
‫המהות, העצמי.‬
‫הם מתחילים לחשוב ברצינות‬
‫ולדון ברעיון שהם אולי‬ ‫יצטרכו לנטוש את הרכב שלהם‬
‫ובשפתם, להתאבד.‬
‫עולם חדש נמצא כמעט בהישג ידנו.‬
‫הם התרגשו לנסוע.‬
‫הם סוף סוף עמדו להשיג‬
‫את המטרה שבה התמקדו כל השנים האלה,‬
‫להגיע לשלב הבא.‬
‫הודות לתמרון המחוכם שלכם,‬
‫נצח קרב ובא, ומאמיניכם מוכנים ומזומנים.‬
‫נשארה רק שאלה אחת,‬
‫איך יודעים מתי לעזוב?‬
‫- טקטיקה‬ ‫זיהוי סימן -‬
‫כולנו רוצים באופן טבעי להיות‬ ‫חלק ממשהו גדול מאיתנו,‬
‫במיוחד אנשים שמצטרפים לכתות,‬ ‫ומה גדול מאיתנו?‬
‫סימן מאלוהים.‬
‫אז כשמדובר בתזמון השלב הסופי,‬
‫צריך לפקוח עיניים‬
‫כמו נביאי אחרית הימים האלה.‬
‫מנהיג הכת ההולנדי היינריך ון גין‬
‫שכנע את חברי הקבוצה שלו, "אפרים",‬ ‫שהתקפות ה-11 בספטמבר‬
‫היו סימן לסוף העולם המתקרב‬
‫ושהם צריכים להתכונן להילקח לגן העדן‬
‫עד סוף השנה.‬
‫שוקו אסהארה אמר לחסידיו‬ ‫באום שינריקיו שרעידת אדמה ב-1995‬
‫קרתה בגלל מכונה אמריקאית‬ ‫שנועדה להתחיל את ארמגדון.‬
‫מונטי קים מילר, מנהיג "הנוצרים המודאגים",‬
‫טען שהתמוטטות ברית המועצות ב-1991‬
‫סימנה את שעת הסוף,‬
‫ואחר כך שלח את חסידיו לירושלים‬
‫כדי לנסות להתחיל את קרב ארמגדון.‬
‫הם נכשלו.‬
‫עם עיניהם לכיוון הנצח,‬
‫דו ושער גן עדן חיפשו אות שמימי משלהם.‬
‫בסוף שנות ה-90,‬
‫הם התחילו לחפש סימנים לסוף העולם,‬
‫והם מצאו אותו בכוכב השביט הייל-בופ.‬
‫זה כוכב השביט הבהיר ביותר…‬
‫- אולי סימן מהחלל החיצון -‬
‫שעבר דרך מערכת השמש מאז 1577.‬
‫זה היה כוכב שביט מדהים.‬
‫היה לו זנב ארוך, הוא היה בהיר מאוד.‬
‫אבל גם, חשוב מכך,‬
‫חברי שער גן עדן הגיעו למסקנה‬ ‫שיש בן לוויה בעקבותיו, עב"ם.‬
‫טענת העב"ם הגיעה מאחד המקורות‬ ‫הכי מכובדים שיש,‬
‫שיחת טלפון אנונימית לתוכנית רדיו.‬
‫צ'אק, ברוך הבא לתכנית.‬ ‫-תודה, ארט. טוב להיות כאן.‬
‫זו הייתה הטענה של אסטרונום חובב‬
‫שיש לו תמונה,‬
‫והממשלה צנזרה את התמונות הרשמיות‬
‫כדי להסתיר את קיומו של העב"ם.‬
‫אולי הם ראו משהו שלדעתם עלול להטריד אנשים.‬
‫ועכשיו אולי יש לך את זה מצולם?‬
‫טענת העב"ם הופרכה בסופו של דבר,‬ ‫אבל היא השתלבה בצורה חלקה בנבואה של דו.‬
‫אני חושב שהם ראו זאת ואמרו, במרץ 1997,‬ ‫אז זה יהיה הכי קרוב לכדור הארץ.‬
‫זה מקביל לחג הפסחא,‬
‫זה מקביל לסיפור של מה שהם‬ ‫חושבים שהוא הניסיון הראשון להדגים,‬
‫לפני 2000 שנה, את האמת של השלב הבא.‬
‫הם האמינו שהשביט‬ ‫הוא סימן שהגיע הזמן לעזוב.‬
‫שום דבר לא ממקד את המחשבה‬ ‫כמו תאריך יעד קרוב.‬
‫זה באמת העניין בשביל הרבה אנשים,‬
‫מה שמכניס הרבה אנשים.‬
‫תמיד יהיה החלק הזה בך שאומר,‬
‫"מה אם הם צודקים?" הם פוחדים שהם יפספסו.‬
‫- FOMO‬ ‫חרדת החמצה -‬
‫זמן הסיום,‬
‫או עונת הקציר, היא עכשיו.‬
‫ככל שזמן היציאה מרכביהם קרב,‬
‫הצוות מתכנן את היציאה שלהם בקפידה.‬
‫הם בונים אתר אינטרנט,‬
‫מוציאים ספר,‬
‫ומצלמים סדרת סרטונים שמתעדת‬ ‫את מחשבותיהם האחרונות.‬
‫הם אפילו מפרסמים הודעה לעיתונות שכותרתה,‬
‫"צוות שער השמים‬ ‫חוזר לרמה מעל לאדם בחלל הרחוק."‬
‫הם לקחו ספר שנכתב למטופלים חולים סופניים‬
‫על איך לסיים את חייהם,‬
‫והם עוקבים אחר הפרטים בספר הזה.‬
‫ראשית, הם מבריחים אבקת ברביטורטים ממקסיקו‬
‫כדי להבטיח יציאה שלווה.‬
‫ואז הם מרכיבים את התלבושות‬ ‫שילבשו בזמן אמיתי.‬
‫הם מוציאים את הזבל,‬
‫משלמים את הקנסות בספרייה,‬
‫ושולחים את הסרטונים‬
‫שמסבירים לגופי תקשורת גדולים‬ ‫את ההחלטה שלהם.‬
‫הפעולה האחרונה שלהם?‬
‫יציאה מהתיעוד היומי שלהם,‬
‫שבו השתמשו מאז שנות ה-80.‬
‫- זמן חזרה משוער -‬
‫בטור שכותרתו "זמן חזרה משוער",‬
‫חבר אחד כתב הודעה פשוטה.‬
‫- האסטה לה ויסטה, בייבי -‬
‫הם תכננו זאת במשך חודשים,‬
‫והם ביצעו זאת במשך שלושה ימים‬
‫מ-22 במרץ עד 24 במרץ 1997.‬
‫אנחנו רואים כאן למעשה 39 התאבדויות.‬
‫יש שתי אחיות, חברות הקבוצה,‬
‫שנתנו תרופה עם פודינג‬
‫ותערובת וודקה כלשהי,‬
‫ואז האחיות סיימו את התהליך‬ ‫על ידי הנחת שקית פלסטיק מעל ראשיהם.‬
‫לפי תורתו של דו,‬
‫שלושים ותשע נשמות נמלטו‬ ‫מכאב הקיום הארצי והפכו לחופשיות.‬
‫אני מאמין שהם בחלליות‬
‫בסביבת השלב הבא בחלל העמוק.‬
‫יכול להיות שיש להם חללית‬ ‫ממש מעל הבניין הזה עכשיו…‬
‫ואפילו לא נדע.‬
‫חוקרי מקרי מוות בסן דייגו…‬
‫באשר לתקשורת, הם טיפלו‬ ‫בסיפור הזה באיפוק המסורתי.‬
‫סגני השריף של סן דייגו נקלעים לבית המוות.‬
‫האופן שבו הגבנו כחברה, כתרבות,‬ ‫לא היה מה שהם קיוו לו.‬
‫הם קיוו שנצטרף אליהם.‬
‫מה שבאמת קרה היה לעג.‬
‫מרשל אפלווייט, אני…‬
‫אני מסיר את כובעי בפניך. צדקת לגבי הכול.‬
‫כוכב השביט, החללית, הכול.‬ ‫ברכותיי על עבודה טובה.‬
‫ובכן, טד, אני ממש מעריך את זה.‬
‫אנשים יכולים להיות אכזריים מאוד‬ ‫ולא להבין איך אמונה עמוקה‬
‫יכולה לגרום למישהו לעשות את זה.‬
‫אז זו הייתה תקופה קשה.‬
‫כשהנחתי את כוס הפנוברביטל,‬
‫חשבתי לרגע "מרשל, לא טוב".‬
‫בסופו של דבר, מרשל אפלווייט ותלמידיו‬
‫סבלו מגורל גרוע ממוות.‬
‫הם נחשבו מסוכנים, מוזרים,‬ ‫אבל בעיקר מגוחכים.‬
‫זה משהו שאף מנהיג כת לא יכול לקבל,‬
‫ולכן, כשאתם ממשיך במסע הזה,‬
‫אתם צריכים לדאוג לתדמית שלכם.‬
‫עשו זאת כמו שצריך,‬ ‫ותוכלו אפילו להיות אהובים.‬
‫התחנה הבאה, יפן, כדי לפגוש את שוקו אסהארה,‬
‫הגאון המרחף מכת היוגה היפנית,‬ ‫אום שינריקיו,‬
‫שניהל בקפידה‬ ‫את תפיסות הציבור שלו ושל מאמיניו‬
‫בעודו מתכנן בחשאי אפוקליפסה משלו.‬
‫תרגום כתוביות: דנית רון בורנשטיין‬